ມຽນມາຮັບປາກວ່າ ຈະຢຸດໃຊ້ ກົດໝາຍເຊັນເຊີ ຫລືກວດກາຂ່າວ ໃນທ້າຍປີນີ້ (ເບິ່ງວີດີໂອ)
ສື່ມວນຊົນມຽນມາ ມີເສລີພາບຫລາຍຂຶ້ນ ໃນເວລານີ້ ແຕ່ກົດໝາຍເຊັນ​ເຊີ ທີ່​ຕົກ​ທອດ​ມາ​ຈາກຍຸກ​ສັງຄົມ​ນິຍົມນັ້ນ ກໍຍັງມີຜົນບັງຄັບໃຊ້ຢູ່.
ມຽນມາເປັນປະເທດນຶ່ງ ທີ່ມີກົດໝາຍເຊັນເຊີຫລືກວດກາຂ່າວ ບາງຂໍ້ທີ່ເຂັ້ມງວດທີ່ສຸດໃນ ໂລກ ແຕ່ລັດຖະບານຊຸດໃໝ່ໄດ້ເລິ່ມຮ່າງ ກົດໝາຍດ້ານສື່ມວນຊົນຊຸດໃໝ່ ຂຶ້ນມາ ທີ່ຄາດໝາຍກັນວ່າ ຈະມີການປ່ຽນແປງຄັ້ງໃຫຍ່ Danielle Bernstein ຜູ້ສື່ຂ່າວວີໂອເອ ມີລາຍງານ ກ່ຽວກັບບັນຍາກາດດ້ານສື່ມວນຊົນ ຢູ່ໃນນະຄອນຢ່າງກຸ້ງ ພາຍໃຕ້ການປະຕິຮູບ ຊຶ່ງທອງປານຈະນໍາມາສະເໜີທ່ານ ພວກໜັງສືພິມທີ່ໜ້າປົກລົງພາບຂອງຜູ້ນໍາປະຊາທິປະໄຕ ທ່ານນາງ ອອງ ຊານ ຊູຈີ ທີ່ຄັ້ງນຶ່ງເຄີຍຖືກຫ້າມນັ້ນ ແມ່ນມີຂາຍຢູ່ທົ່ວໄປ ໃນຢາງກຸ້ງໃນປັດຈຸບັນນີ້ ແຕ່ກົດໝາຍເຊັນເຊີ ຫລືກວດກາຂ່າວ ທີ່ມີອາຍຸ 50 ປີ ທີ່ຕົກທອດມາຈາກຍຸກສັງຄົມນິຍົມນັ້ນ ກໍຍັງມີຜົນບັງຄັບໃຊ້ກັນຢູ່ ທີ່ກອງປະຊຸມສໍາມະນາບັ້ນນຶ່ງເມື່ອໝໍ່ໆມານີ້ ກ່ຽວກັບເສລີພາບດ້ານສື່ມວນຊົນ ທ່ານ Ye Htut ຈາກກະຊວງຖະແຫລງຂ່າວ ໄດ້ກ່າວໃຫ້ເຫດຜົນ ກ່ຽວກັບວ່າ ເປັນຫຍັງກົດໝາຍເຊັນເຊີຍັງໃຊ້ກັນມາຢູ່ ແຕ່ກໍຮັບປາກວ່າຈະຢຸດເຊົາໃຊ້ກົດໝາຍນີ້ພານໃນທ້າຍປີ ທ່ານ Ye Htut ເວົ້າວ່າ: ກຸ່ມສື່ມວນຊົນຂອງຊາວມຽນມາພັດຖິ່ນ ກໍໄດ້ເຂົ້າຮ່ວມກອງປະຊຸມສໍາມະນາຄັ້ງນີ້ນໍາ ສໍາລັບບາງຄົນນັ້ນ ແມ່ນເປັນການກັບຄືນໄປຢ້ຽມຢາມບ້ານເທື່ອ ທໍາອິດ ໃນໄລຍະ 23 ປີ ນາຍ Toe Zaw Latt ເປັນຫົວໜ້າຫ້ອງການ ສໍານັກງານຂ່າວໂທລະພາບ ສຽງປະຊາທິປະໄຕຂອງມຽນມາ ຫລື Democratic Voice of Burma ທີ່ປະເທດນໍເວ ນາຍ Toe Zaw Latt ກ່າວວ່າ: ເຖິງແມ່ນວ່າພວກບັນນາທິການແລະນັກຂ່າວ ໄດ້ພາກັນຄາດໝາຍໄວ້ວ່າກົດໝາຍເຊັນເຊີຈະສິ້ນສຸດລົງກໍຈິງ ແຕ່ຕິດຕາມມາພ້ອມກັບເສລີພາບທີ່ໄດ້ມາໃໝ່ໆນັ້ນ ກໍຄືຄວາມບໍ່ແນ່ນອນ ຢູ່ໃນຕະຫລາດທີ່ມີການແຂ່ງຂັນກັນສໍາ ຫລັບຜູ້ຈັດພິມທັງຫລາຍ ດັ່ງເຊັ່ນນາຍ Ross Dunkley ເຈົ້າຂອງວາລະ ສານລາຍສັບປະດາ ພາສາອັງກິດ The Myanmar Times ນັ້ນ ນາຍ Ross Dunkley ເວົ້າວ່າ: ບາງເລຶ່ອງນັ້ນແມ່ນຍັງເປັນເລື່ອງທີ່ຫລໍ່ ແຫລມ ເວົ້າເຖິງບໍ່ໄດ້ຢູ່ ເຊັ່ນເລື່ອງການ ກໍ່ຕັ້ງກໍາມະບານ ຄືເມື່ອອາທິດກ່ອນນັ້ນ ລາຍງານຂ່າວໃນໜັງສືພິມ Myanmar Times ກ່ຽວກັບກອງປະຊຸມເທື່ອທໍາ ອິດຂອງອັນ ທີ່ຈະກາຍມາເປັນກໍາມະ ບານໃໝ່ ຫລືສະຫະພັນໃໝ່ຂອງພວກ ນັກຂ່າວອິດສະຫລະຂອງມຽນມານັ້ນ ໄດ້ຖືກຕັດອອກໄປ ໂດຍພວກເຊັນເຊີ ຫລືພວກທີ່ກວດກາຂ່າວ ມີໜັງສືພິມລາຍວັນພຽງສະບັບດຽວ ຄື the New Light of Myanmar ຫລື ແສງສະຫວ່າງໃໝ່ຂອງມຽນມາ ທີ່ລັດເປັນຜູ້ຈັດພິມ ແຕ່ວ່າກົດໝາຍສະບັບໃໝ່ທີ່ໃຫ້ເສລີ ພາບ ກໍອາດຈະໝາຍເຖິງການມີໜັງສືພິມລາຍວັນອິດສະຫລະເປັນເທື່ອທໍາອິດ ນັບຕັ້ງແຕ່ ປີ 1962 ເປັນຕົ້ນມາ ຢ່າງໃດກໍຕາມ ສະຫະພັນນັກຂ່າວອິດສະລະກໍກໍາລັງຮ່າງລັດຖະທໍາມະນູນຂອງຕົນຂຶ້ນມາຢູ່ ແຕ່ກໍຍັງບໍ່ແຈ້ງຂາວເທື່ອວ່າ ແມ່ນຫຍັງຈະມາແທນທີ່ ກະຊວງຖະແຫລງຂ່າວ ໃນຖານະເປັນອົງກອນຄວບຄຸມທີ່ເປັນອິດສະຫລະ ນັ້ນ ນາງ Aye Aye Win ຜູ້ສື່ຂ່າວ AP ກໍເປັນຜູ້ນຶ່ງໃນບັນດຜູ້ຮ່ວມກໍ່ຕັ້ງສະຫະພັນໃໝ່ຂອງພວກນັກຂ່າວ ນາງ Aye Aye Win ກ່າວວ່າ: ການສິ້ນສຸດລົງຂອງກົດໝາຍເຊັນເຊີ ແລະການແຂ່ງຂັນກັນທີ່ຈະມີ ເພີ່ມຫລາຍຂຶ້ນນັ້ນ ແມ່ນ ຈະນໍາມາຊຶ່ງການປ່ຽນແປງຄັ້ງຍິ່ງໃຫຍ່ສໍາລັບວົງການອຸດສາຫະກໍາຂ່າວຂອງມຽນມາ ແລະ ສໍາລັບບັນດາພວກອຸບປະໂພກບໍລິ ໂພກຂ່າວຂອງປະເທດນັ້ນນໍາ